**Registrering af bygningsændringer på husene på Løvsangervej**

Bebyggelsesudvalget under Løvsangerparkens Grundejerforening bestod i 2017 af Leif Sort (nr 23), Jørgen Thomsen (nr. 32), Palle Lehamann Larsen (nr 46), Peter Boas (nr 64) og Frank Graversen (nr 80).

I løbet af 2017 gennemgik Bebyggelsesudvalg alle huse i såvel etape 1 som etape 2 på Løvsangervej og registrerede alle de bygningsændringer, der umiddelbart kunne konstateres udefra. Registreringen førte til det tekst dokument og tilsvarende billede-fil , der her er lagt her på [www.lovsangerparken.dk](http://www.lovsangerparken.dk)

Man kan nu i tekst og billede se, hvilke ændringer, der er foretaget gennem årene. Det er dog vigtigt at bemærke, at registreringen i tekst og billede ikke er ensbetydende med, at ændringen er godkendt.

Det er fortsat sådan, at man her på hjemmesiden kan finde en ansøgningsskema, som man skal udfylde og indsende til bestyrelsen, hvis man ønsker at foretage ændringer i sit hus udseende. Visse ændringer er enkel ekspeditionssager, andre kræver egentlig behandling. Spørg gerne et bestyrelsesmedlem inden man går i gang med nærmere overvejelser om en ændring.

Bebyggelsesudvalget